Isidor von Sevilla
Dr Isidor vo Sevilla (* öppe 560 z Cartagena; † 4. April 636 z Sevilla) isch e Bischof z Spanie und e Gleerte am Änd vo dr Spootantike gsi.

Läbe 
Dr Isidor isch us ere vermögende römische Familie cho. Vo 600 bis 636 isch er Erzbischof vo Sevilla gsi. Zwöimol het er Chileversammlige im Königrych vo de Weschtgoote gleitet.

Er isch eine vo de bedüütendschte Schriftsteller us dr Zyt vom Übergang zum früene Middelalter. Sini wichtigschti Leischtig isch es, ass er us de antike Schrifte, wo me zu sinere Zyt no kännt het, alles Fachwüsse zämegsuecht und ufgschribe het, vor alem im Wärch Etymologiarum sive originum libri viginti. Vil vo de Sache, wo die antike Autoore gschribe hend, isch nur no tank em Isidor vo Sevilla bekant. Er het sini Arbete uf Latynisch verfasst.

Ane 1598 isch dr Isidor vo dr katolische Chile heiliggsproche worde. Sin Gedänktaag isch dr 4. April. Chürzlech het me vorgschlage, dr Heilig als Schutzpatron vom Internet z nää.

Wärch 
 Allegoriae quaedam Sanctae Scripturae (De nominibus legis et evangelii)
 Chronica maiora
 De ecclesiasticis officiis
 De fide catholica contra Iudaeos
 De natura rerum
 De ortu et obitu patrum
 De viris illustribus
 De summo bono
 Liber differentiarum
 Etymologiarum sive originum libri viginti
 Historia Gothorum, Vandalorum, Suevorum
 In libros Veteris ac Novi Testamenti prooemia
 Regula monachorum
 Sententiarum libri tres

Literatur 
 Arno Borst: Das Bild der Geschichte in der Enzyklopädie Isidors von Sevilla. In: Deutsches Archiv für Erforschung des Mittelalters. Bd. 22, 1966, S. 1–62.
 Hans-Joachim Diesner: Isidor von Sevilla und seine Zeit. Stuttgart 1973.
 Udo Kindermann: Isidor von Sevilla. In: Wolfram Ax (Hrsg.): Lateinische Lehrer Europas. Fünfzehn Portraits von Varro bis Erasmus von Rotterdam. Böhlau, Köln 2005, ISBN 3-412-14505-X, S. 273–290.
 Wolfgang Schweickard: «Etymologia est origo vocabulorum...». Zum Verständnis der Etymologiedefinition Isidors von Sevilla. In: Historiographia Linguistica, 12, 1985), S. 1–25.
 Justo Pérez de Urbel, Hans Pohl, Übers.: Isidor von Sevilla. Sein Leben, sein Werk und seine Zeit. Köln 1962.

Weblink 

Bischof
Autor (Alterdum)
Autor (Middelalter)
Latiinischi Sproch
Literatur uf Latiinisch
Autor (7. Joorhundert)
Sachliteratur
Spanier
Maa